
PARLAMENTUL ROMÂNIEI

CAMERA DEPUTAŢILOR
COMISIA PENTRU ADMINISTRAŢIE  PUBLICĂ ȘI AMENAJAREA TERITORIULUI

	
	Bucureşti, 11 octombrie 2016
Nr. 4c-6/197
           


Plx. 197/2016                                                                                                                                                                                                             


Către,
BIROUL PERMANENT AL
CAMEREI DEPUTAȚILOR
           
Vă înaintăm alăturat RAPORTUL asupra propunerii legislative pentru modificarea Legii nr.340/2004, republicată, privind prefectul şi instituţia prefectului, trimisă spre dezbatere în fond, Comisiei pentru administraţie publică și amenajarea teritoriului cu adresa nr. Plx. 197 din 20 aprilie 2016.
PREŞEDINTE
Victor Paul DOBRE

RAPORT  
asupra propunerii legislative pentru modificarea Legii nr.340/2004, republicată, privind prefectul şi instituţia prefectului

  În conformitate cu prevederile art. 95 din Regulamentul Camerei Deputaţilor, republicat, Comisia pentru administraţie publică și amenajarea teritoriului a fost sesizată spre dezbatere, în fond, cu propunerea legislativă pentru modificarea Legii nr.340/2004, republicată, privind prefectul şi instituţia prefectului, trimisă spre dezbatere în fond, în procedură obișnuită, cu adresa nr. Plx. 197 din 20 aprilie 2016,  înregistrată sub nr.4c-6/197 din 20 aprilie 2016.
 Potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propropunerea legislativă în ședința din 11 aprilie 2016.
Consiliul Legislativ, prin avizul nr. 1279 din 8 decembrie 2015, a avizat favorabil propunerea legislativă, cu observații și propuneri.
Propunerea legislativă are ca obiect de reglementare modificarea Legii nr.340/2004, în sensul reglementării studiilor de specialitate pe care trebuie să le aibă personalul din cancelaria prefectului, şi anume secretarul şi directorul cancelariei, precum şi şeful oficiului prefectural. 



În conformitate cu prevederile art. 61 din Regulamentul Camerei Deputaţilor, republicat, membrii Comisiei pentru administraţie publică și amenajarea teritoriului au examinat propunerea legislativă în şedinţa din  11 octombrie 2016.


La lucrările Comisiei au fost prezenţi 17 deputaţi din totalul de 20 membri.
La dezbaterile care au avut loc a participat în calitate de invitat, în conformitate cu prevederile art.55 din Regulamentul Camerei Deputaţilor, republicat, doamna Cristina-Maria Manda - subsecretar de stat în cadrul Ministerului Afacerilor Interne.

În urma dezbaterilor, membrii Comisiei au hotărât, cu unanimitate de voturi respingerea propunerii legislative pentru modificarea Legii nr.340/2004, republicată, privind prefectul şi instituţia prefectului întrucât norma în vigoare prevede faptul ca funcția de secretar al cancelariei prefectului poate fi ocupată de persoane cu studii superioare sau medii. Așadar, modificarea propusă are ca efect faptul ca persoanele cu studii medii care ocupă funcția în discuție nu mai pot ocupa această funcție, întrucât nu mai indeplinesc condițiile de studii prevazute de lege.
  În raport cu obiectul şi conţinutul reglementării, proiectul de lege face parte din categoria legilor ordinare.

               
PREŞEDINTE,


   
 
SECRETAR,  

    
      Victor Paul DOBRE


      
         Constantin Avram
Sef serviciu, Sofia Chelaru

Consilier parlamentar, Nicoleta Toma       

   
PAGE  
3

